
Grandinan sa bisa ku awa ku bini fo’i Shelu ta bendishon djariba. Apesar di e palabranan sabio aki, vários kosiudadano a eksperensiá molèster 
grandi pa motibu di e yobida fuerte. For di e situashon fèrfelu aki a sali kos bon tambe. Hopi hende a kompartí ku BONERIANO kon nan a risibí 
yudansa di famia, amigu, bisiña i tin bia asta di deskonosínan. 


Enfoká riba e kos bon 

Bo ke yuda i apoyá un variashon di 
proyektonan di Rijksvastgoedbedrijf? Bo 
ta gusta supervisá proyektonan? Si esaki 
ta e kaso, solisitá awor! 


Mas informashon? 
Bishitá www.vnacs.nl/vacatures 


Fecha di klousura: 23 di novèmber 2022 


RVB ta buska: 
ASISTENTE DI PROYEKTO 


Fajardo Import Export 


ta buska 
-2 Mekaniko 
-1 Dieselmonteur -1 Electromonteur 


Mester tin 5 aña di eksperensia 


Pa mas inf. tel . 795-6062 


WILLEMSTAD- Du- 
rante un seremonia militar 
kòrtiku, ‘Compagnie in de 
West (CidW)rotashon 40’ 
ayera a pasa su tareanan pa 
e siguiente unidat, rotashon 
41. Mediante e tradishonal 
asina yamá ‘peddelover- 
dracht’ – pasa over e rema, 
e Komandante nobo Kapi- 
tan Martijn Huis in ‘t Veld 


a relevá su antesesor Ma- 
yor Rian van der Meer. Ro- 
tashon 41 ta keda 4 luna den 
Region Karibe. E ‘compag- 
nie’ di sòldánan Alfa ‘Java’ 
no ta unu deskonosí den e 
region. Na 2017 tambe nan 
tabatin e tarea di Compag- 
nie di ehérsito den Region 
Karibe. Durante esaki nan 
a duna asistensia na Sint 


Maarten promé, durante i 
despues di Orkan Irma. 
Mayoor van der Meer 
ta mira bèk riba un periodo 
spesial: ”Komo unidat nos 
tabatin un tempu fantás- 
tiko akinan. Nos por a hasi 
e loke ku nos a bini p’e i 
a sinti nos mashá bon biní 
riba e pida parti spesial aki 
di nos Reino.” 
E unidat saliente durante 
e último lunanan, ademas di 
treinen, tambe a brinda un 
kantidat di apoyo na outo- 
ridatnan lokal. E apoyo na 
outoridatnan sivil ta un di e 
tareanan prinsipal di De- 
fensa den Region Karibe. 
Kapitan Huis in ’t Veld ta 
antisipá pa por trein ku su 
hendenan den Region Ka- 


ribe Hulandes. “E Compag- 
nie ‘Java’ ta honrá, pa un 
biaha mas, por ta huéspet 
na Kòrsou. Nos ta antisipá, 
ku usando nos mentalidat 
‘Nos Por’, nos por brinda 
apoyo i asistensia kaminda 
ta nesesario. Banda di esei 
nos lo probechá nos periodo 
na Kòrsou, pa trein pa asina 
den e añanan benidero nos 
por ta semper kla, pa kual- 
ke despliegue ku presentá.” 
CidW 41 ta prosedente 


di batayon 12 di Infante- 
ria Regimento van Heutsz, 
un 
unidat 
di 
Brigada 
Aeromóbil 11. ‘Compag- 
nie in de West’ (CidW) ta 
un unidat permanente di 
Forsanan Armá Real den 
Region Karibe, ku por keda 
desplegá durante un va- 
riedat di tarea. E intenshon 
ta ku durante e 4 lunanan 
benidero nan trein tantu na 
Aruba, Boneiru komo Kòr- 
sou. 


Defensa den Region Karibe Hulandes 
‘Compagnie in de West’ ta ehekutá su rotashon 


ARUBA 
KÒRSOU 


KRALENDIJK – Un 
dje barionan ku a sufri hopi 
di áwaseru ayera mainta 
ta Tanki di Matrimonio. 
A traha kas na un sitio ka- 
minda tabatin un tanki di 
awa, manera e nòmber mes 
ta bisa. 
Kontra un atvertensia ku 
a bini di Beltrando de Palm, 
un hende grandi di Niki- 
boko. 


Na momentu ku el a 
tuma nota ku lo a bai traha 
kas den Tanki di Matrimo- 
nio, Beltrando a atvertí ku 
lo topa ku problema na mo- 
mentu ku tin yobida fuerte. 
El a haña rason. 
Ya durante yobidanan 
ménos fuerte e añanan ku 
a pasa a surgi problema na 
Tanki Matrimonio. Ayera 
tabata un desaster. 


Beltrando de Palm a atvertí 
Bario Tanki Matrimonio 
inundá 

KRALENDIJK- 
Den 
oranan di mardugá di djalu- 
na 7 novèmber pa djamars 
8 di novèmber, Boneiru a 
haña basta áwaseru. E yo- 
bida fuerte aki kompañá pa 
bos i welek, a dura basta ora 
i a midi ku a kai aproksima- 
damente 100 milimeter di 
awa. E kantidat aki lógi- 
kamente a okashoná basta 
molèster riba nos karetera- 
nan. E doló di kabes mas 
grandi, ta di propietarionan 
di vários kas di famia ku a 
eksperensiá molèster di awa 
ekstremo. Den algun bario 
por nota kantidat haltu di 
awa ku a drenta algun bibi- 
enda. Nos por a nota ku den 
algun bario trahadónan di 


BONEIRU BOU 


DI AWA 


WEB a deskonektá sumin- 
istro di koriente pa por hasi 
algun trabou di reparashon. 
Tambe brantwer tabata vi- 
si-bel i aktivo riba kaya. 
Nolly 
Oleana 
komo 
gezaghèber interino a an- 
unsiá den parti mainta ku 
skolnan básiko i sekundario 
lo no ta habrí. Esaki a konta 
tambe pa akohida pa mucha 
entre 0 pa 4 aña. 
Manera ta konosí, na 
momentu di awa seru pisá 
Kaya Soeur Bartola prakti- 
kamente ta bira manera un 
dam chikí, pues tabata di 
spera ku Fundashon Maria- 
dal lo no ta aksesibel pa 
públiko. Nan tabata habrí 
solamente pa kasonan di 


emergensia. 
Oleana a splika ku 7 or 
di mainta Emergency sup- 
port Functions (ESF) a reu- 
ní pa yega na un maneho 
pa atendé ku e situashon. 
Esaki ta un tim di kom- 
batimentu di kalamidat di 
Entidat Públiko Boneiru 
(EPB). E tim ta kordiná ku 
diferente instansia i ser- 
visio kiko tin ku pasa ora 
ku tin peliger durante òf 
despues di un kalamidat. E 
tim multidisiplinario aki a 
sinta huntu pa analisá kon 
i ki akshon mester tuma. 
Pues gezaghèber interino a 
hasi un supliká na komu- 
nidat pa ta kuidadoso riba 


kaminda i evitá velosidat 
haltu. Ademas a pidi komu- 
nidat pa preferibel keda kas 
i duna bo próhimo un man 
kaminda por. 
Hopi siudadano a akudí 
na medio sosial pa kom- 


partí informashon i duna un 
bista di na situashon. 
E potrètnan ta duna un 
impreshon di e molèster di 
awa ku komunidat boneria- 
no a eksperensiá na inisio 
di e siman. 

Programanan di Bonaire.tv 
TELBO kanal 70 
Flamingo TV kanal 23 


Djárason 9 novèmber 2022 


12.00 Herensia: 
Norma Reigina 
13.00 Aki Boneiru: 
Akademia Papiamentu Envestigashon 
15.00 Herensia: 
Freddy Muzo y Sra. Doran 
16.00 Programa Politiko: 
MPB episodio 3 
17.00 Aki Boneiru: 
Felix Nicolaas 
18.00 Herensia: 
Mangrove Maniacs 
19.00 BAPA: 
Cedric Soleana 


20.00 Aktualidat: 
Nort van Hulten 
21.00 Aki Boneiru: 
Bud i Heather 
22.00 Her. St Eustatius: 
Walten Smit 
23:00 BAPA: 
Dia di Diabetes 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


DIOS NUNKA TA LAT 
“Jesus a bis’é: “Mi no a bisabo, si bo kere, lo bo mira 
e gloria di Dios?” Juan 11:40 
Marta a bisa: “Señor, ya e mester ta hole malu kaba, 
pasobra e tin kuater dia morto.” (versíkulo 39) Marta 
i Maria a manda bisa Hesus ku Lazaro ta malu (ver- 
síkulo 2). Dikon? Pasobra nan sa ku ora Hesus yega 
E ta kur’é. Kier men ku nan a konfi a i kere ku Hesus 
por sana nan ruman ora e ta na bida. Ma duda a dren- 
ta ora ku nan ruman a muri i nan a der’é. Hesus kier a 
mustra nan algu muchu mas maravioso, ma nan no a 
komprendé esei. 
Hopi biaha situashonnan difísil ta presentá diripiente 
i nos ta roga Dios pa un solushon i un kontesta awor. 
Nos ta lubidá ken Dios ta; E ta e Dios di milagernan! 
Ma Dios ta traha i aktua den Su tempu perfekto. Su 
plan i propósito ta pa yuda nos rekonosé ken E ta, kiko 
E ta kapas pa hasi i ku E ta Todopoderoso. 
Laga nos ta personanan ku ta konfi a Dios i demostrá 
nos fe den tur situashon. No semper ta fásil ma ku 
Kristu Hesus e ta posibel. 
Algun tepnan pa ora nos ta spera riba Dios: 
• 
Semper ta kontentu – 1 Tesalonisensenan 
5:16 
• 
Semper hasi orashon – 1 Tesalonisensenan 
5:17 
• 
Semper gradisí promé ku kontesta yega, esaki 
ta fe – 1 Tesalonisensenan 5:18 
• 
No stroba e Spiritu Santu di traha, dor di tuma 
e asuntu den nos mes man – 1 Tesalonisensenan 5:19 
Dios nunka ta lat; ta nos mester spera, kere i konfi a 
den Su tempu! 
Gilda Beukenboom-Sintjago 


Produkshon PGM 


K R A L E N D I J K / 
DEN HAAG- Ku mundu 
a kambia i teknologia a 
tuma un parti esensial den 
nos bida diario ta opvio. E 
pandemia di COVID-19 
a demonstrá kon masal- 
mente nos a digitalisá. No 
por otro ku nos ta biran- 
do un komunidat digital. 
Awor gabinete ke fortale- 
sé komunidat digital den 
parti Karibense di Reino. 
“Siudadano i empresa 
na Hulanda Karibense 
mester por partisipá di 
manera ekivalente den 
komunidat digital. Esei 
hopi biaha no ta e kaso 
ainda”, segun Alexan- 
dra van Huffelen. E ta 
fungi komo e mandatario 


Rumbo pa bira komunidat digital 


koordinadó di Relashon- 
nan den Reino i Digitali- 
sashon. 
“E servisio di gobièrnu 
no ta ekipá di forma op- 
timal ainda i e gobièrnu 
digital tambe ainda ta den 
su infansia. Nos ta bai 
traha riba esaki pa trese 
avanse.” 
Un komunidat digital 
mester ta ábil pa ku uso di 
kòmpiuter. 
Kon nos hendenan su 
abilidat riba e área aki ta? 
Riba BIONERIANO su 
pregunta sí a hasi un in- 
vestigashon bou di habi- 
tantenan di BES tokante 
e tópiko aki van Huffelen 
ta kontestá negativo. “Na 
Hulanda ta trata di mas o 


ménos 20 porshento di e 
poblashon ku no ta masha 
ábil ku kòmpiuter. Nos ta 
asumí ku esaki ta konta pa 
BES tambe òf un tiki mas 
hopi. Pero no a hasi un in- 
vestigashon”, e ta bisa. 
Tin ku menshoná ku e 
gabinete ta focus pa logra 
e metanan aki pa aña 
2030. Apesar di esaki por 
nota algun kambio riba 
término kòrtiku. “Tur ha- 
bitante lo haña un number 
di servisio di siudadano 
(BSN). Esaki ta hasi po- 
sibel pa petishonnan pa 
supsidio i yena belasting 
online kana mas lihé. Stu- 
diante for di Hulanda Ka- 
ribense i e paisnan ta haña 
un BSN mas rápido na 


Hulanda Oropeo, i di tal 
forma ta fasilitá e proseso 
di petishon pa provishon”, 
segun van Huffelen. 
Interesante ta ku na 
aña 2023 lo introdusié ‘e- 


wallet’ ku nos lo usa pa 
identifi ká nos mes. E ta 
un tipo di seif digital ku 
ta kontené entre otro un 
persona su pasport, reibe- 
weis i datonan di seguro. 


KRALENDIJK -- E 
pintura ‘Isabel di Boneiru’ 
a bira un dje mihó pintura- 
nan di luna di òktober riba 
plano mundial. E por bira é 
mihó pintura si e haña ma- 
yoria voto. Esaki outor di e 
pintura aki, Tymo de Laat, 
ta trese dilanti. 
Resientemente Tymo ta- 


bata na Boneiru pa realisá 
algun obra. Un di nan tabata 
e pintura ku el a yama ‘Isa- 
bel di Boneiru’ riba muraya 
di un edifi sio di Sooters 
Bonaire den Kaya Grandi. 
E pintura aki a kapta aten- 
shon internashonal. 
Awor e tin chèns di bira 
e mihó pintura di kaya in- 


ternashonalmente di luna di 
òktober. 
Tur hende por vota pa 
‘Isabel di Boneiru’ riba 
https://linktr.ee/Stree- 
tartcities. 
Por vota te dia 13 di 
novèmber awor i skohe 
pues 


‘Isabel di Boneiru’ 
buskando bo voto! 

KRALENDIJK – En- 
trante promé di desèmber ta 
bini ku medida mas severo 
pa violashon prohibishon 
plèstik desechabel. No tin 
mag di bende òf regalá 
saku, richi, pipa pa bebe 
kuné, kuchú, fòrki i kucha- 
ra di plèstik desechabel i 
baki di kuminda di fom na 
Boneiru. Pa violashon di e 
prohibishon akí, por haña 
un atvertensia òf un but, un 
suma ku tin ku paga ora ku 
no kumpli ku un obligashon 
legal. 
Durante e último luna- 


nan inspektornan di Direk- 
torado di Supervishon i 
Mantenshon di Lei, a ins- 
pektá 50 negoshi di horeca, 
5 bendedó di riba kaya i 
vários supermarket i ne- 
goshi di benta por mayor. 
Durante e inspekshonnan 
akí, kaminda tabata nesesa- 
rio, un biá mas a mustra e 
diferente negoshinan akí 
riba e prohibishon di plès- 
tik desechabel. 
Un gran parti di e ne- 
goshinan ta tene nan mes na 
e prohibishon. Lamentable- 
mente te ainda tin negoshi 


ku ta violá e prohibishon di 
plèstik desechabel. 
Karta di atvertensia 
For di 1 di desèmber e 
negoshinan ku no ta tene 
nan mes na e prohibishon, 
ta haña un atvertensia for- 
mal. Pa esaki e negoshi ta 
risibí un karta di atvertensia 
formal. E atvertensia akí tin 
un término di un siman. 
E negoshi tin un siman di 
tempu pa tene su mes na e 
prohibishon. Sí nan no hasi 
esaki, e ora ei nan ta paga 
un un but pa kada término 
ku nan no tene nan mes na 


e prohibishon. Esaki ta un 
suma ku tin ku paga ora no 
kumpli ku un obligashon 
legal. 
Un negoshi ta haña un 
but ora e negoshi despues 
di e término di un siman 
tòg ta violá e prohibishon di 
plèstik desechabel. Altura 
di e but ta dependiente di 
grandura di e negoshi. Un 
negoshi por haña en total 4 
bu’. 
Por ehèmpel un empresa 
chikí 1 pa 5 empleado, por 
haña un suma total di 2 
mil dòler na but. E promé 


violashon ta 200 dòler, e di 
dos violashon 400 dòler, e 
di tres violashon 600 dòler 
i e di kuater violashon 800 
dòler. Plèstik desechabel 
ta malu pa nos naturalesa i 
medioambiente. Pa e moti- 
bu akí ta importante pa nos 
tur tene nos mes na e pro- 
hibishon di plèstik desecha- 
bel. Huntu nos ta hasi Bo- 
neiru liber di plèstik. 
Sí ripará ku un negoshi 
no ta tene su mes na e pro- 
hibishon di plèstik desecha- 
bel, mèldu esaki e ora ei via 
info@bonairegov.com. 


Mi a lucha, mi a kore e kareda te na fin i mi a mantené fe. 
Tata Selestial lo seka lágrima for di nos wowo i morto lo no 
eksistí mas. Nada di yoramentu, nada di doló mas, pasombra 
tur kos di ántes a pasa bai. 
Ku onda pena, pero konforme ku boluntat di nos Tata Selestial, 
nos kier a partisipá ku a bai sosegá kristianamente na edat 
di 84 aña den brasa di nos Kreador 


Sr. Hermengildo 
JacintoWijman 


Miho konosí komo Buchi Hildo 
*11-09-1938 †07-11-2022 


Na nòmber di su 
yunan: 
Editha Wijman 
Wilma Wijman 
Gabriel Wijman i Lisseta Raphaela 
Remigia Wijman 
Mariana Wijman i Norman Reenis 
Florentino Wijman 
Tur ku nan respektivo famia 
Ñetu, bisañetu i tuma ñetunan 
Manera yu: 
Javier Wijman 
Ruman: 
Sistra Wijman 
Subrino i subrina nan, prima i primunan. 
Demas famianan na Boneiru, Kòrsou, Aruba i Hulanda: 
Wijman, Winklaar, Thode, Statie, De Jongh, Coffie, Dorothal, 
Sint Jago, Thielmna, Engelhart, Coffy, Stacie, Bernabela, 
Soleano, Sumter, Goeloe, Braafhart, Heye, Anthony, Felida, 
Bart, Obispo, Clarenda, Frans, Martis, Pop, Wanga, 
Toppenberg, Martijn, Hernandes, Abrahams, Janga, Oleana, 
Soliana, Diaz, Eybrecht i Villanueva. 
Tambe tur bisiña, konosínan i tim di futbòl Vitesse. 
Nos diskulpa si den nos tristesa i doló nos por a lubidá algun 
miembro di famia òf konosí. Un danki di kurason na Dr Josefa 
Castro, personal di thuiszorg Fundashon Mariadal. 


Famia ta partisipá ku ta risibí bishita di kondolensia na 
kas. Akto di entiero ta tuma lugá djabièrnè 11 di 
novèmber 2022 di 13:00 pa 15:00 na Consuelo 
Memorial. 


Pa violashon prohibishon plèstik desechabel 
Medida mas severo 


KRALENDIJK 
– 
Djabièrnè 4 di novèmber 
Korte di Promé Instansia 
na Boneiru a duna vere- 
dikto den un prosedura di 
apelashon kontra Entidat 
Públiko Boneiru, entamá pa 
e programa di radio ‘Op de 
Klippen’ di e emisora Mega 
Hit FM. Den su veredikto, 
Korte ta hala atenshon di 
Entidat Públiko Boneiru, 
ku mester atendé kuidadoso 
ku asuntunan públiko. 
Na desèmber 2021 re- 
dakshon di ‘Op de Klippen’ 
a hasi un petishon WOB na 
Entidat Públiko Boneiru. 
E pregunta tabata pa duna 
tur informashon tokante e 
presensia di asbèst riba e 
tereno di e anterior Sunset 
Beach Resort. Esaki ta e si- 
tio kaminda awor tin entre 
otro Chogogo Resort i ante- 
riormente Coco Beach Bar. 
E redakshon tabatin fuerte 
indikashon ku na momentu 
di konstrukshon di Chogo- 
go Resort ainda tabata restu 
di asbèst riba e tereno. 
Dia promé di febrüari 
2022 Entidat Públiko Bo- 
neiru a disidí di entregá 
solamente parti di e peti- 
shon. E redakshon a haña 
solamente un dokumento di 
nuebe página. Den esaki ta- 


Korte ta hala atenshon di Entidat Públiko Boneiru 
Atendé kuidadoso ku asuntunan públiko 


batin foto di diferente sitio 
na Boneiru kaminda posi- 
blemente a haña asbèst, sin 
niun splikashon unda, dor 
di ken i ku kua meta a saka 
e fotonan. “Esaki tabata 
ménos di loke nos a spera,” 
presentadó di programa 
Michiel van Bokhorst ta 
bisa. Ta sinta nos prinsipal- 
mente duars ku no a splika 
di kon a duna solamente 
parti di e dokumento riba 
nos petishon. P’esei riba 
konseho di konsehero hurí- 
diko di e programa, Arjen 
de Wolff, a hasi un apela- 
shon na Korte. 
E formulashon di e desi- 
shon ta sugirí ku konsiente- 
mente a tene informashon 
atras i segun lei esaki por 
solamente den algun eksep- 
shon, segun de Wolff. Ta 
di importansia pa gobièrnu 
komuniká kla i esaki no ta- 
bata e kaso. 
Durante tratamentu di e 
kaso dia 23 di sèptèmber, 
abogado di Entidat Públiko 
Boneiru, Caroline Woesten- 
burg Bertles, a desmentí ku 
a tene informashon atras. E 
dokumento menshoná, se- 
gun e abogado, ta e úniko di 
kua Entidat Públiko Bonei- 
ru ta disponé. A usa e térmi- 
no por parti, pasobra dor di 


falta di dokumentashon sol- 
amente por a duna atenshon 
na un parti di e petishon di 
‘Op de Klippen’. Hues den 
su veredikto no a bai di 
akuerdo ku e argumento di 
Entidat Públiko Boneiru. 
E ta haña ku e desishon di 
Entidat Públiko Boneiru no 
ta kuidadosamente formulá 
i insufisiente formulá. 
Durante tratamentu di e 
kaso, segun e hues, nos por 
a komprondé ku Entidat 
Públiko Boneiru mester tin 
mas informashon, periodis- 
ta Martijn Hisschemoller ta 
konta. Simplemente nan no 
a buska sufisiente, òf nan 
a pèrdè e dokumentonan. 
Ámbos 
naturalmente 
ta 
hopi malu, mas ainda paso- 
bra aki ta trata di salubridat 
públiko. 
Den e veredikto Korte 
a destruí e desishon di 
Entidat Públiko Boneiru. 
Gobièrnu mester tuma e 
petishon WOB di nobo den 
tratamentu i e biá akí Enti- 
dat Públiko Boneiru mester 
hasi bisto riba kua manera i 
kon profundo a buska e do- 
kumentonan pidí. 
Segun de Wolff, e vere- 
dikto akí ta importante. Dor 
di e splikashon di Hues e 
veredikto a bira un sla riba 


dede pa Entidat Públiko 
Boneiru. E ta un atverten- 
sia pa gobièrnu di Boneiru 
pa atendé kuidadoso ku e 
komprendementu di asun- 
tunan públiko. 


Pa mas tardá 16 di 
desèmber Entidat Públiko 
Boneiru mester entregá e 
resultadonan di un petishon 
nobo di WOB na ‘Op de 
Klippen’. 

KRALENDIJK -- Bo 
ta kansa di invertí hopi 
tempu i sèn den planta- 
mentu na bo kunuku pa tòg 
mira e kosecha frakasá. Bo 
tin gana di kuminsá planta 
den bo kurá di kas i kome 
produktonan fresku i salu- 
dabel. Partisipá na e kurso 
‘Kunuku sintrópiko’ na 
Mangazina di Rei. 
Plantamentu sintrópiko 
ta un manera di planta ku 
ta birando hopi konosí. 
E ta un forma di planta 
un mondi di kuminda ku 
gradualmente 
por 
fun- 
shoná na un manera outo- 
sufi siente. 
Usando hopi material 
orgániko i kombinando 
plantashon di palu di fru- 
ta i bèrdura, e sistema di 
planta akí por krea un eko- 
sistema natural ku ta bene- 
fi sioso pa nos ambiente i 
pa nos komo hende. 
Instruktornan di e kur- 
so ta Roël Sambo, Daniël 
Parris i Klarvin Cijntje, 


Kurso ‘Kunuku 
sintrópiko’ 


ku ta manehando kunuku- 
nan sintrópiko ya pa 3 aña 
kaba. 
E kurso ta dura kuater 
dia i ta konsistí di teo- 
ria i práktika, kaminda e 
grupo di partisipante mes 
lo implementá un sistema 
riba tereno di Mangazina 
di Rei. 
E kurso ta tuma lugá 
djaweps 10 di novèmber 
di 6'or di atardi pa mitar di 
ocho di anochi pa e parti 
di teoria, djabièrnè 11 di 
novèmber di 6'or di atardi 
pa mitar di nuebe di anochi 
tambe teoria, djasabra 12 
di novèmber 8'or pa 12'or 
di mainta e parti práktiko i 
djadumingu 13 di novèm- 
ber 8'or pa 12'or di mainta 
tambe e parti práktiko. 
E kurso ta kosta 15 
dòler pa persona i ta duná 
na papiamentu. Lugánan 
ta limitá, pero ainda tin al- 
gun lugá. No pèrdè e opor- 
tunidat akí i registrá via 
whatsapp na 7011824. 


KRALENDIJK -- Ká- 
mara di Komèrsio i BON- 
HATA a representá Boneiru 
na nòmber di sektor privá 
na Flinx Recruitment Expo 
Dutch Caribbean (FRED 
Expo) dia 29 di òktober na 
Rotterdam. Meta di e bolsa 
akí ta pa drenta den kon- 
takto ku kandidatonan ku 
ta interesá pa bin traha na 
Boneiru. 
Kámara di Komèrsio i 
BONHATA a mira un nese- 
sidat den sektor privá pa 
yena sierto funshonnan i 
pa e motibu akí konhunta- 
mente a disidí pa ta pre- 
sente na e bolsa pa banda di 
sektor di gobièrnu, repre- 
sentá sektor privá tambe 
komo opshon interesante 
pa kandidatonan. 


Ámbos organisashon a 
presentá vários vakatura 
konkreto di diferente em- 
presa lokal na e bolsa. A 
pone e vakaturanan akí riba 
e wèpsait di FRED Expo 
www.fredexpo.com tambe. 
BONHATA a duna ala- 
bes un presentashon na e 
bolsa tokante trahamentu 
den sektor di hospitalidat 
na Boneiru i a ripará ku 
tin hopi interes di e partisi- 
pantenan pa funshonnan 
den maneho den sektor 
turístiko. 
Kámara di Komèrsio a 
duna un presentashon to- 
kante e posibilidatnan ku 
empresario na Boneiru tin 
pa ofresé. 
Tur dos organisashon ta- 
batin hopi interes di e bishi- 


tantenan na e stènt ku a hala 
hopi atenshon, esta e stènt 
‘It’s in our nature’. 
Kámara di Komèrsio 
a establesé hopi kontakto 
tambe ku empresarionan 
prosedente di nos islanan i 
ku ta aktivo na Hulanda i a 
motivá nan tambe pa hasi 
uso di nan konosementu i 
eksperensia pa desaroyo 
mas aleu di Boneiru, pa 
medio di ehekutá nan ak- 
tividatnan komersial akí 
tambe. 
Kámara di Komèrsio i 
BONHATA ta wak bèk riba 
un partisipashon eksitoso 
na e bolsa akí, mirando ku 
sigur a lanta interes di e 
bishitantenan pa konsiderá 
Boneiru komo opshon. 


KRALENDIJK- 
“Mi 
tin 61 aña i mi no sa traha 
ku kòmpiuter. Ta riba face- 
book so mi sa subi”, Lionel 
ta bisa. Su nòmber komple- 
tu ta konosí na redakshon 
di BONERIANO. E tin 40 
aña trahando pa mesun or- 
ganisashon i nunka ántes 
tabatin e nesesidat pa e siña 
mas di kòmpiuter. Awor ku 
tin hopi atenshon pa krea 
un komunidat digital, Lio- 
nel ta teme pa su posishon 
na trabou. Mirando ku bási- 


kamente tur kos a digitalisá 
na su boka di trabou. 
E temor aki segun Ale- 
xandra van Huffelen ta 
komprendibel i ta di fer- 
wagt tambe. 
E ta e mandatario koor- 
dinadó di Relashonnan den 
Reino i Digitalisashon. E 
ta enfatisá ku e intenshon 
no ta pa hendenan bai kas. 
“Nos ke pa invertí den edu- 
kashon di e personal. Ade- 
mas por nota ku rònt mundu 
tin un skarsedat na trahadó i 


no un di mas.” 


Deskonﬁ ansa 
Hopi siudadano no ta 
konfi a e mundu digital, 
spesialmente nos adultonan 
mayó. Van Huffelen ta spli- 
ka ku lo traha un programa 
spesial pa islanan BES i 
sòru pa un lugá di konfi - 
ansa kaminda hende por 
yega. “Na Hulanda nos ta 
usa biblioteka pero por ta 
un sentro di bario tambe”, 
e ta splika. 


Temor pa 
digitalisashon 


Bista bèk riba FRED Expo 

Awèl sí, dal un stap pafó di kas mes 
nan a baña sin nan tabata ke. 
Tonchi, esunnan ku no gusta baña, 
ayera nan mester a baña obliga- 
toriamente! 


Nos no ta tende i 
nos no ta hasi! 


konstrukshon. 
Mesun tipo di desaroyonan aki a tuma lugá den e área konosí 
komo Saliña di Martin, un enorme tereno na unda awa tabata 
para, kedando práktikamente henter aña ku awa. Pero a pèrmití 
pa traha yen di edifisio. I e awa mester di un kaminda pa bai. 
Masha bunita papia di desaroyo, pero mester tene kuenta sí na 
unda ta konstruí. Ken ta bai traha por ehèmpel kas den dam òf 
tanki? Pero el a sosodé. Un empresario lokal a traha kas den un 
tanki, esta Tanki Matrimonio. Awor ta kosechá e ‘frutanan’. 
Hopi awa ku a drenta kayanan di Playa i besindario ayera tabata 
bini di áreanan na unda tabatin dam òf tanki. Por ehèmpel dam di 
Amboina, Tanki di Mener, Tanki di Kriatura i asina por sigui bai. 
Nos dam i tankinan ta den mal estado. No ta mantené nan manera 
mester ta i manera tabata sosodé ántes. No ta traha òf drecha 
dam pa warda awa, manera nos grandinan tabata bisa. 
Ayera yen di sabio a sali atrobe fo’i kueba pa demonstrá nan ‘sa- 
ber’. Nan sa atrobe mihó. Pero nan no ta papia di e solushon. Ta 
kritiká gobièrnu aktual, pero no ta e gobièrnu aki a krea e situa- 
shon. Esnan ku a sinta desde añanan setenta bini ariba, debí na 
nan maneho robes di espasio, a pone ku awe nos ta kosechá nan 
frutanan di un maneho sin vishon. 
E dianan aki tur hende ta riba’bou. Pero dentro di un par di siman 
tur hende a lubidá atrobe loke a sosodé ayera. Te e siguiente 
yobidanan fuerte atrobe. Nos no ta tende i nos no ta hasi! P’esei 
nos lo tin ku sigui kosechá e frutanan amargo! 


Notisia mas importante ayera na Boneiru tabata e yobidanan 
fuerte ku tabatin den mardugá i mainta, kousando hopi konster- 
nashon i pániko. Awa a drenta kas, a inundá kareteranan riba e 
isla. Diferente bario tabata bou di awa. Basta daño na muebel i 
inventario di kas i ofisinanan. 
E yobidanan di ayera bon mirá no tabata apnormal. Úniko kos ta 
ku pa hopi aña Boneiru no ta risibiendo yobida asina.´Den añanan 
sesenta i setenta, tambe mas promé, yobidanan asina tabata nor- 
mal. Pero tabata riba un otro Boneiru. Gobièrnu i habitantenan di 
e isla aki tabata semper prepará. Nan no tabata laga yobidanan 
fuerte asina kue nan di sorpresa. 
Sinembargo tempu a kambia. Nos hendenan a bira mas ‘sabí’. 
Pero nan no konosé historia di e isla aki i nan no ta dispuesto di 
tende di grandinan. Nan sa mihó i tur hende grandi ku a pasa den 
e kosnan aki, ta hende kèns. 
Atraves di e último kuarenta pa sinkuenta aña a duna tereno- 
nan na unda awa tabata para i duna pèrmit di konstrukshon. Por 
ehèmpel e loke ta konosí komo Centrumgebied Kralendijk. Aki 
tabatin un tereno grandi na unda awa tabata para. Pero kier a mira 
desaroyo, a dèmpel e tereno aki pa traha espasio pa stashoná 
outo i tambe a traha edifisio, manera Lourdes Shopping Mall, e 
edifisionan di Girobank, Banko Sentral i otronan. 
Parse ku nunka a sòru, ku tur e ekspertonan ku tabatin, pa un bon 
maneho di awa durante yobidanan fuerte. E echo ku e parti di en- 
trada di e plasa aki na Kaya Lodewijk D. Gerharts, ta yena ku awa, 
ta resultado di desishonnan tumá den pasado pa duna pèrmit di 

KRALENDIJK -- E 
programa di interkambio 
durante kua kolaboradónan 
di e diferente prizònnan 
den parti Karibense ta in- 
terkambiá konosementu i 
eksperensia, ta kanando di 
manera hopi positivo. 
Despues ku e programa 
a inisiá den ougùstùs, vári- 
os seshon di hermamiento 
a tuma lugá entre kolab- 
oradónan di Instituto di 
Korekshon Aruba (KIA) i 
di Institushon Hudisial Hu- 
landa Karibense (JICN). 
Entrante e siman akí e 
promé kolaboradónan di 
Sentro di Detenshon i Ko- 


Programa interkambio kolaboradónan di prizòn 


rekshon Kòrsou (SDKK), 
ta partisipá na e programa 
na Boneiru. 
Na prinsipio di e aña aki 
a skohe JICN komo sentro 
di konosementu pa e inter- 
kambio akí, komo ku e ta 
traha na vários proyekto ku 
ta interesante pa e prizòn- 
nan den region. 
Durante e interkambio 
ta kompartí konosementu 
i eksperensia tokante rein- 
tegrashon, trayektonan di 
traha i siña pa detenido i 
formanan di tratamentu. Ta 
spera ku e interkambio ku 
SDKK lo dura te ku medio 
desèmber. 


Hefe di departamento di JICN i algun kolega di SDKK. 


KRALENDIJK -- Mes- 
ter entregá tur petishon pa 
pèrmit i notifikashon den 
kuadro di ordenansa general 
di polis i pèrmit di bufèt pa 
aktividat den periodo di 16 
di desèmber 2022 te ku 15 
di yanüari 2023, pa mas tar- 
dá 18 di novèmber digital- 
mente via e wèpsait https:// 
bonairegov.com/onderne- 
mers/vergunningen. 
Ta trata akí di entre 
otro petishon pa pèrmit pa 
organisá 
entretenementu 
públiko, aktividat ku ta ak- 
sesibel pa públiko òf toka 


Petishon pèrmit aktividat fin di aña 


músika, por ehèmpel den 
kaso di presentashon di 
grupo di gaita, aguinaldo, 
barí i tambú. Petishon pa 
pèrmit di bufèt tambe ta kai 
bou di esaki. 
No ta duna pèrmit pa 
presentashon 
di 
grupo 
musikal na e siguiente si- 
tionan, henter Kaya Ko- 
rona, Ons hoekje na Kaya 
Avelino Cecilia, skina di 
Kaya L.D. Gerharts i Kaya 
Simon Bolivar, ántes Swiss 
Châlet i Super Corner, ski- 
na di Kaya Grandi i Kaya 
L. D. Gerharts, Kaya Niki- 


boko Nort i Kaya Nikiboko 
Sùit i Kas di Hadrei, na 
Kaya Minguel Pourier. 
Ta permití presentashon 
na kiosko na Plaza Frater- 
nan di Tilburg solamente 
riba djadumingu, pero no 
durante e oranan ku ta tene 
santu sakrifisio di misa den 
Misa San Bernardo. 
Minimalmente dos dia 
promé ku un presentashon 
mester 
anunsiá 
e 
pre- 
sentashon na departamento 
di tráfiko di Kuerpo Polisial 
Karibe Hulandes. Den kaso 
di un presentashon na kios- 


ko na Plaza Fraternan di 
Tilburg, mester anunsiá es- 
aki por lo ménos un siman 
adelantá na departamento 
di tráfiko di Kuerpo Polisial 
Karibe Hulandes. 


Vürwèrk 
Gezaghèber ta anunsiá 
alabes ku pa bendementu 
i tiramentu di vürwèrk di 
parti di negoshi i similar 
riba òf kantu di kaminda 
públiko, un pèrmit pa ben- 
ta kantu di kaminda ta un 
eksigensia. Interesadonan 
mester entregá un petis- 
hon pa esaki pa mas tardá 
18 di novèmber digital- 
mente via e wèpsait https:// 
bonairegov.com/onderne- 
mers/vergunningen. 
Banda di e pèrmit pa 
benta kantu di kaminda, 
konforme artíkulo 3 di 
dekreto di vürwèrk Bonei- 
ru, mester notifiká aktivi- 
datnan relashoná ku ben- 
dementu, 
almasenamentu 
i transporte di vürwèrk na 
Kolegio Ehekutivo. 
Relashoná ku gastunan 
di limpiesa, e persona ku ta 
hasi petishon mester tuma 
kontakto adelantá ku SELI- 
BON. Huntu ku e petishon 
mester entregá un prueba 
ku a paga e gastunan di 
limpiesa, òf un suma di ga- 
rantia. 
Meta di e areglo akí ta 


pa adelantá haña un im- 
preshon di e kantidat di 
aktividat ku ta bai organi- 
sá durante e periodo for di 
16 di desèmber te ku 15 di 
yanüari, relashoná ku man- 
tenshon di órden públiko, 
trankilidat i siguridat. 
Pa hasi petishon pa e 
pèrmitnan, mester hasi uso 
di un formulario ku por 
haña riba e wèpsait https:// 
bonairegov.com/onderne- 
mers/vergunningen. 
Personanan ku a entregá 
petishon pa un pèrmit di 
APK òf bufèt promé ku 18 
di novèmber, mester buska 
e pèrmit pa mas tardá 16 di 
desèmber na Departamento 
di Asuntunan Hurídiko i 
General, na Kaya Industria 
Pariba 28. 
Si no tin un pèrmit rekerí 
den poseshon, ta violando 
lei. Den kaso di violashon 
di lei, ta tuma medida a 
base di lei atministrativo, òf 
lei penal kontra e persona 
ku a violá lei. 
Despues 
di 
19 
di 
novèmer no ta tuma pe- 
tishon pa pèrmit òf no- 
tifikashon 
pa 
aktividat 
planiá den periodo for di 
16 di desèmber te ku 15 di 
yanüari den tratamentu. 
Gezaghèber ta supliká 
tur hende pa tene kuenta ku 
e términonan menshoná akí 
riba i kumpli ku esakinan. 

KRALENDIJK -- E si- 
man akí dos proyekto nobo 
di ‘Taalmaatjes’ di Fun- 
dashon Bonaire Connect, a 
ranka sali. Djárason tabata 
lansamentu di e proyekto 
papiamentu abilidat nobo. 
Siman pasá e promé gru- 
po di amigu di e proyekto 
spañó-hulandes’, 
a 
sera 
konosí ku otro. Den ám- 
bos proyekto 40 persona 
ta partisipá. Semanalmente 
e amigunan ta palabrá ku 
otro. Tur luna tin un aktivi- 
dat di grupo. 


Abilidat nobo 
Durante e proyekto nobo 
di papiamentu, e papiadó 
di papiamentu ta yuda su 
amigu siña papiamentu. 
Komo kambio di esaki, e 
amigu ta yuda ku siñamen- 
tu di un abilidat. 


Ochenta ‘Taalmaatjes’ nobo 


E partisipantenan mes 
por a indiká kiko nan tin 
gana di siña, amplia nan 
konosementu 
di 
idioma 
hulandes, òf algu komple- 
tamente diferente manera 
abilidat digital, òf siña toka 
un instrumènt musikal. 
A base di kada persona 
su abilidat entregá i deseo 
pa siña, a forma e duo. Di 
e manera akí kada persona 
ta siña algu ku e ta interesá 
aden i ta trata di interkam- 
bio ekivalente. 


Praktiká spañó i 
hulandes 
Den e proyekto spañó– 
hulandes, ta konektá un 
papiadó di spañó ku un 
papiadó di hulandes, di 
manera ku nan por yuda 
otro ku siñamentu di idio- 
ma di e otro. E proyekto 


akí ta eksistí for di 2017 
di un manera informal i na 
2021 a inkorpor’é den Fun- 
dashon Bonaire Connect. 
Promé mitar di otro aña 
lo kuminsá un rònt nobo di 
e proyekto di interkambio 
akí i 40 persona mas por 
partisipá. 


Promé enkuentro 
E anochinan di sera 
konosí a bai bon. Natural- 
mente hopi partisipante ta 
hañ’é emoshonante pa topa 
nan amigu pa promé bes. 
P’esei tin diferente bolun- 
tario enbolbí ku ta guia i 
sostené e amigunan kamin- 
da mester. 
E partisipantenan a haña 
e asina yamá ‘karchi di 
kòmbersashon’ pa bai kas 
kuné, pa duna sosten duran- 
te e momentunan di prák- 


tika entre amigu ku amigu. 


Mas konekshon 
Fundashon 
Bonaire 
Connect ta hasi su esfuer- 
so pa krea konekshon en- 
tre habitante di Boneiru di 
diferente desendensia. Po- 
blashon di Boneiru ta krese 
rápido i ta hopi diverso. 
Buskando kontakto ku otro 
di manera aktivo, por siña 


di otro i traha mas mihó 
huntu. 
E fundashon ta haña 
sosten di entre otro Samen- 
werkende Fondsen Cari- 
ben, ministerio di OCW 
(‘Tel mee met Taal’), Prins 
Bernhard fonds pa region 
Karibe i Entidat Públiko 
Boneiru. 
Mas informashon via 
www.taalmaatjes.com. 

JRA Schoonmaakbedrijf B.V. 
ta buska 
1 Technicus timmerman 


Pa mas inf. tel . 785-9041 


KRALENDIJK—Al- 
gun dia pasá un siudadano 
bibá den e área di e área 
di Gurubu a kibra su èn- 
kel momentu e tabata bay- 
endo kas. E persona a yama 
BONERIANO i a bai na e 
sitio pa mustra unda el a 
kai. Ta notabel e kaminda 
ta den mal estado, ku kanal 
hundu pa un vehíkulo pasa 
ei banda. 
Loke a sosodé ku e per- 
sona ku a kibra su ènkel, el 
a konta ku e tabata ku su 
motosaikel. “Mi a baha ve- 
losidat i mi tabata koriendo 
ku spit asina slou ku un 
hende por kana mas rápido 


KRALENDIJK 
– 
“Komo Daisy Coffie, mi 
ta orguyo so di Sion Janga 
su logro kaminda el a ha- 
bri kamin da pa hóbennan 


Ènkel ta kibra den kaminda malu 


ku mi. No ta posibel tam- 
poko pa kore ku velosidat 
haltu riba e kaminda den e 
área di Subi di Gurubu.” 
Pa esnan ku no sa, e 
kaminda ku ta bai kunuku 
di †Lan Trinidad, Rancho 
Contour. “Dado momentu 
e motosaikel a kai den un 
di e diferente kanalnan ku 
tin riba e kaya pone ku mi 
a pèrdè balansa. Praktika- 
mente por papia di para kai 
ku e motosaikel. Mi a bai 
saka pia pa wanta e moto- 
saikel, asina kibra mi ènkel. 
Esaki debí ku e kobánan ku 
tin den e kaminda.” 
Djaweps awor e ta operá 


i mester keda pa poko tres 
siman sin por traha. Sin tra- 
bou, ta nifiká sin entrada, 
e siudadano a bisa. Hopi 
hende ta trafiká diariamente 
riba e kaya i sigur esaki ta 


rekerí atenshon urgente. 
Diferente adulto mayó i es- 
nan ku ta duna servisio, ta 
uza e kaya pa yega nan des- 
tinashon. No pasobra adul- 
to mayó ta uza e kaminda 


mester drech’é, pero pa tur 
esnan ku ta uz’é, e mester ta 
bon. E siudadano tin deseo 
pa topa ku diputado James 
Kroon pa papia tokante e 
situashon. 


Logro pa habri kaminda pa hóben boneriano 


Boneriano bira miembro di 
e dele ga shon hulandes ku ta 
bishitá kon ferensia na nivel 
hal tu ma ne ra esun anual di 
kambio di kli ma.” 


Hóbennan manera Sion 
Janga, 
Jonathan 
Crans- 
ton, Julia Martinus i Maria 
Roldan, ta hóbennan ku 
kurashi, hóbennan ku ke 


trese un kambio pa nan isla 
i esaki sigur ta algu ku e ta 
apoyá, segun Coffie. 
Banda ku e ta di opinion 
ku kambio di klima meresé 
mas aten shon na Boneiru, 
espesial ora lesa e rapòrt 
di Greenpeace kaminda ta 
mustra ku sí no tuma ak- 
shon, nos isla lo disparsé 
bou di awa, segun Coffie, e 
ta di opinion tambe ku nos 
mester krea mas espa sio 
pa nos hóbennan kompartí 
nan pensamentu nan, idea 
i solushon ku nos komo 
gobernante. 
No solamente riba área 
di kambio di klima, pero 
riba tur área ku ta konserní 
nan. 


Coffie: “Esaki ta algu ku 
mi ke bai traha duru riba 
dje, mirando ku e gobièr- 
nu aktual nunka a krea 
un relashon ku hóbennan 
boneriano spesialmente es- 
nan den eksterior pa skucha 
nan preokupa shonnan, pero 
tambe ideanan ku nan tin pa 
ku Boneiru. 
M21 ke krea un platafor- 
ma kaminda hóbennan por 
ta den kontakto ku gobièr- 
nu strukturalmente pa trese 
input riba diferente tema.” 
Coffie ta di opinion ku 
pa forma futuro di Boneiru, 
mester envol ví esnan ku ta 
bai karga konsekuensia di e 
desishonnan ku tu ma awe, 
kual ta nos hóbennan. 

K R A L E N D I J K — “ 
Si no ta gobièrno, ta ken 
mester limpia anto?” Esaki 


un siudadano di Rincon ta 
puntra su mes. Den Kaya 
Kiwi tin dos situashon ku 


ta di atenshon. Ta trata aki 
di mata ku ta krese den roi 
i awa ku ta koba un kamin- 
da di tera. Un abitante na 
e adrès ariba menshoná, ta 
splika ku praktikamente no 
por kore den e kaya aki. For 
di fin di siman ku áwaseru 
a kai, por a nota kon awa 
a koba e kaminda. Kon- 
sekuentemente, ta kasi im- 
posibel pa kore den e kaya 
aki. “ Si esnan konserní por 
bin basha poko tera pa sera 
e buraku lo aliviá hopi”, e 
siudadano ta splika. 
Banda di e kaya, tin un 
otro situashon ku tin e abi- 
tante preokupá. Ta trata aki 
di un roi unda awa mester 
pasa. Ta trata aki di un roi 
dilanti un kas. Si tuma nota 
riba e potrèt, e roi ta yená 
ku palu i mata. Lógika- 
mente ku awa no por pasa 
bai ku tur konsekuensia ku 
esaki por trese kuné. A pidi 
gobièrnu pa limpia e roi pa 
awa por pasa.” Gobièrno a 
laga sa ku no ta nan mester 
limpia. Si no ta gobièrno, ta 
ken anto?” e siudadano ta 
puntra indigná. 


KRALENDIJK—Debí 
na e gran kantidat di awa 
ku a kai, skolnan na Bonei- 
ru tabata será ayera djamars 
8 di novèmber. Den oranan 
trempan di mainta, geza- 
ghèber interino Nolly Ole- 
ana, a anunsiá ku tur skol i 


akohida pa mucha ta será. 
Mirando e kantidat di 
awa i molèster ku esaki a 
trese kuné, a opta pa tene 
tur mucha na kas. 
Na Skol Amplio Papa 
Cornes 
sinembargo, 
no 
a registrá niun daño òf 


molèster. Generalmente ta 
konosí ku ora áwaseru kai, 
e skol sa tin basta molèster 
di awa. Ayera esaki no taba- 
ta e kaso. Sin duda ku mae- 
stro i muchanan a disfrutá 
di nan dia liber no planiá. 


Roi yená ku palu i mata 


Molèster di awa a pone ku 
Skol i akohidanan será 

Mi ta probechá kana alrededor di Camacuri Apartments kasi 
tur dia. Bon mirá mas tantu kana keiru den área residensial. Te 
awor ta un dia so mi no a kana pa motibu di áwaseru, kompañá 
ku strena i lamper. Asina nan ta yama respektivamente bos i 
welek aki na Aruba. 
Tin hopi palabra otro na Aruba, kompará ku Kòrsou i Boneiru. 
Den e promé entrega di e seri aki mi a skirbi kaba di e palabran- 
an ‘hiba’ i ‘bai kuné’ ora bo pidi un kuminda na snèk. Si bo bisa 
‘pa bai kuné’ mayoria di bendedó den snèk òf restorant lo keda 
wak bo ku kara straño. Bo mester bisa ‘hiba’. 
Tuma por ehèmpel e palabra loader, e mashin ku ta saka tera 
pone den dòmtrùk. Na Aruba nan ta yam’é chubatu. Mi ta kòrda 
un artíkulo tokante un aksidente den kua un loader tabata em- 
bolbí. El a dal un buriku mata. Titular dje korant: ‘CHUBATU A 
SUBI BURIKU!” 



Tempu ku mi tabata den ‘dienst’ na Aruba mi a siña hopi di e 
palabranan rubiano aki. Mi ta kòrda ku tabatin tres mucha muhé 
bunita tabata biba banda di kas di Erika mi ruman na Ponton, na 
unda mi tabata bai pasa fakansi komo mucha. Norma, Mia ku un 
mas ku mi no ta kòrda su nòmber mas. Esei tabata mas bunita 
di nan tur i asta a bira Miss Teenage di Aruba. El a muri na edat 
yòn. 
Mi tabata gusta Mia i Mia tambe tabata gusta mi, manera m’a 
komprondé despues di Norma. Un dia, durante fakansi na Aruba 
serka mi ruman, Norma a bisa mi ku Mia ke ròl ku mi. M’a span- 
ta. Ròl? A resultá ku ròl den e konteksto aki ta nifiká frei. Nos no 
a yega na ròl ku otro nunka, pasobra fakansi tabata kabando i 
mi mester a regresá Boneiru pa bai skol. Despues mi ruman a 
muda di Ponton pa Pavia. Pues ròlmentu no por a tuma lugá 
nunka mas. 



Aruba ta un isla kaminda nan ta apresiá i ta kuida nan palunan 
di kuihi. Tin ehemplarnan sumamente bunita rònt e isla, asta den 
Oranjestad mes, ku nan ta yama Playa, meskos ku nos ta yama 
nos ta yama nos kapital Kralendijk. 
Nan ta snui e palunan aki i nan ta bira grandi i krea hopi som- 
bra. Nan ta forma un bunita bista. Segun mi palu di kuihi ta e palu 
ku rubianonan ta apresiá mas. Nan sa traha tambe mesa bunita 
ku nan. 
Na Boneiru lamentablemente e apresio aki no ta eksistí. Dife- 
rente palu di kuihi nan a kapa basha’bou den Playa pa ‘desaroyo’ 
òf djis pa prèt. Tristu. 
Nos boneriano prominente na Aruba, Lio Booi (†), a skirbi asta 


Fakansi i trabou na dushi Aruba (3) 


Despues di basta aña mi ta na Aruba atrobe. 
Dushi Aruba lo mi bisa. Isla na unda mi a 
pasa mas ku ún aña di mi bida i ku a bira 
mi segundo isla. Mi a haña invitashon pa 
partisipá na e siman di buki pa mucha. KBF 
– Kinderboeken Festival. Pero di mes mi a 
tuma tempu pa usa mi oreanan pa skucha i 
mi wowonan pa mira, ora tabata nesesario 
usa mi burakunan di nanishi pa hole. I mi 
dedenan pa skirbi e seri aki. 


Pa: Bòi Antoin 


Ròl 


Palu di kuihi 


Otro palabra 

un bunita storia titulá ‘Un palu di Kuihi ta konta su historia’. El a 
sali publiká den su buki ‘Muchila’. 
Baidewei, na Kòrsou nan ta konosé palu di kuihi bou dje nòm- 
ber palu di indju. 


Djadumingu mi a kana bai Playa, pasando den e bario Spaans 
Lagoen, den kua mi amigu Clyde Harms a biba komo mucha. El 
a skirbi un buki tambe di e bario bunita aki, den kua awendia 
rubianonan riku ta biba, mirando e kasnan luhoso ku mi tabata 
topa na kaminda. 
Loke semper m’a konsiderá komo un dje partinan mas bunita 
di Spaans Lagoen ta e entrada di laman ku ta bai basta paden. 
A traha sigur dos brùg riba e kanal aki. Mi a probechá saka foto 
di esaki. 


Mas aleu durante e kaminata aki m’a saka portrèt di diferente 
monumento. Por ehèmpel di Henny Eman sr., un monumento 
di Mazoneria, di ‘Schutterij’, Anne Frank i vários otro, manera 
e chapaleta di e tènker Oranjestad ku nan a torpediá durante 
Segundo Guera Mundial, eksigiendo bida di algun nabegante 
boneriano. 
Regresando Camacuri, dilanti ofisina di UNOCA den Stadion- 
weg, tin busto di Padu Lampe i Rufo Wever. Tin un pida heru 
kaminda aparentemente tabatin busto tambe di nos paisano Lio 
Booi. Pero e no t’ei mas. Mi ta ansioso pa sa kiko a pasa kuné. 


Monumento 


Spaans Lagoen 

KRALENDIJK— No 
tin duda ku e áwaseru di 
ayera djamars a kousa 
molèster. El a afektá tam- 
be klientenan di Krusada. 
Hopi no por a yega Krusa- 
da na Lagun debí na áwa- 
seru. 
“Na nan kas e problema 
sigur ta mas grandi. Esei 
nos ta mir’e awe”, asina 
Ignacio lider di tim na Kru- 
sada a deklará. E ta referí 
ku mayoria di e klientenan 


ku ta biba den un situashon 
penibel. Ta premirá ku hopi 
lo tabatin molèster di awa 
na nan kas. 
Ignacio ta splika ku nor- 
malmente ta un grupo gran- 
di ta bishitá Krusada, pero 
ku djamars esaki no tabata 
e kaso. 
Na e filial di Walk In, e 
lider di tim a duna di ko- 
nosé ku tabatin problema 
ku lèkmentu di awa. “A 
manehá te kaminda ku nos 


tabata por.Ta bai konsen- 
trá awor kon pa prevení pa 
evitá un situashon igual.” 
E áwaseru no a impedí 
klientenan ku a logra yega 
pa haña nan kuminda kus- 
tumbrá. Mester a adaptá e 
situashon debí na awa ku 
tabatin paden. 
A akapará e klientenan 
den e parti di teras pa por a 
atendé ku e situashon parti 
paden. 


Debí na awa 
Klientenan no por 
a yega Krusada 


Konsekuensia 
di yobida fuerte 

Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


KRALENDIJK -- E 
aña akí Crystel Pourier, 
representante pa Merka i 
Canada i Annette Emeren- 
ciana, Marketing PR i Kor- 
dinadó di Proyekto, for di 
1 te 4 di novèmber a repre- 
sentá Tourism Corporation 
Bonaire (TCB) na e di 46 
show di DEMA anual na 
Orlanda, Florida. 
Despues di un show 
mas chikitu pa motibu di 
e pandemia, e evento ku ta 
dura kuater dia, tabatin e 
grandura di ántes e aña akí 
atrobe. 
Kompanianan di benta 
por mayor, influensiadónan 
i amantenan di Boneiru, a 
bishitá ‘Bonaire Pavilion’. 
Nan a hasi esaki sea pa sera 
konosí ku nos isla, òf pa pa- 
pia tokante nan bishita na 
Boneiru i plania esaki. 
E aña akí 'Bonaire Pavi- 
lion' a konsistí di e siguien- 


Eksitoso show di DEMA 
Diessinku partner a eksponé den ‘Bonaire Pavilion’ 


te partnernan, AB-Dive, 
Belnem House, BONHA- 
TA, Buddy Dive Resort, 
Captain 
Don's 
Habitat, 
Chogogo Beach & Dive 
Resort, Courtyard by Mar- 
riott, Dive Friends Bonaire, 
Divi Flamingo Beach Re- 
sort, Grand Windsock, Pla- 
za Beach & Dive Resort, 
Resort Bonaire, STINAPA, 
Tourism Corporation Bo- 
naire i VIP Diving. 
Tur hende ku a bishitá 
‘Bonaire Pavilion’ a keda 
enkantá ku su aparensia 
nobo. E aña akí e pavi- 
lion tabatin pankarta nobo 
i grandi i mayoria partner 
tabatin un dekòr nobo, tur 
desiñá den Boneiru su es- 
tilo di marka nobo. 
Pa di dos aña TCB a 
traha huntu ku ScubaRadio 
pa e akshonnan di duna re- 
galo. Tur dia tabata regalá 
vários premio di Boneiru 


via diferente wega promé 
ku e show kuminsá. 
E ganadónan tabata 
hopi entusiasmá tokante e 
premionan ku nan a gana i 


nan ta anhelá pa bishitá nos 
isla. 
Belnem House, Captain 
Don’s Habitat, Chogogo 
Beach & Dive Resort, Dive 


Friends Bonaire, Divi Fla- 
mingo Beach Resort, Grand 
Windsock, Plaza Beach & 
Dive Resort i VIP Diving, a 
entregá e premionan. 


KRALENDIJK 
-- 
Fundashon Apoyo Edu- 
kativo Boneiru ta orga- 
nisá un programa di tayer 
tokante e tema ‘Pobresa 
su impakto riba edu- 
kashon i formashon di 
mucha i hóben’. Motibu 
pa skohe pa e tema akí, 
ta e pobresa kresiente i 
preokupante na Boneiru 
ku ta tumando lugá ya 
pa hopi aña kaba. E po- 
bresa akí tin impakto 
riba henter komunidat, 
inkluyendo 
mucha 
i 
hóben. 
Pobresa den bida di 
mucha òf hóben por af- 
ektá nan desaroyo en 
general negativamente i 
tambe nan karera eskolar 
en partikular. Tambe po- 
bresa por determiná nan 
éksito den bida. 
E programa di tayer ta 
inkluí 8 seshon. E enfoke 
ta kon por mitigá e impak- 
to di pobresa pa medio di 
enseñansa, formashon i 


Tayer ‘Pobresa su impakto riba 
edukashon i formashon’ 
guia integral di mucha i 
hóben. Ta bai tin atenshon 
spesífiko riba salú mental 
di mucha i hóben na Bo- 
neiru, den konteksto di 
pobresa. Tambe ta trata 
kon pa fortalesé resilien- 
sia, auto-regulashon, au- 
to-realisashon, plenitut i 
ekselensia den desaroyo 
di mucha i hóben na Bo- 
neiru, den konteksto di 
pobresa. 
Fasilitadónan di e pro- 
grama ta Emmy Scher- 
mer, 
ortopedagogo 
i 
dosente ku eksperensia 
ekstenso 
i 
ekspertisio 
amplio den enseñansa i 
guia di mucha, hóben i 
adulto na Boneiru, Lydia 
Emerencia, 
spesialista 
den enseñansa i dosente 
ku eksperensia ekstenso 
i ekspertisio amplio den 
enseñansa i formashon 
i guia di outoridat i lider 
den enseñansa i maestro 
di skol na Aruba, Boneiru 
i Kòrsou. 


E promé seshon ta 
22 di Novèmber i e pro- 
grama ta finalisá na mart 
2023. Fundashon Apoyo 
Edukativo Boneiru a in- 
vitá direktiva di skol i 
otro instansia sosial edu- 
kativo gubernamental i 
no-gubernamental, 
pa 
partisipá na e tayer akí. 
Ta ofresé alabes e opor- 
tunidat na otro siudadano 
ku ta traha ku mucha i 
hóben na Boneiru, pa 
partisipá na e programa. 
Esnan interesá mester 
manda un email na seob. 
bestuur@gmail.com, pa 
haña mas informashon 
tokante e programa i pa 
por registrá pa e pro- 
grama. Mester registrá 
promé ku 15 di novèm- 
ber. Por partisipá na se- 
shonnan individual, òf 
na henter e programa di 
8 seshon. E fundashon 
ta kobra un suma chikitu 
pa kubri gastu di orga- 
nisashon. 

«E arte di selebrá» 
E Tata Santu ta skirbi ku 
«un moda protehá i pa krese 
den e komprenshon vital di e 
símbolonan di e Liturgia ta, en 
bèrdat, kuida e arte di sele- 
brá». «E ars celebrandi no 
por redusí su mes na e mero 
kumplimentu di un aparato di 
rúbrika, ni tampoko por pen- 
sa den un kreatividat sin regla 
vanidoso – tin be salbahe –», 
Papa Francisco a afirmá. Un 
di kalki i otro di santu. 
Francisco ta bolbe na 
atvertí tokante selebrashon 
poko digno i, tin biaha kasi 
inventá i ta atvertí ku «e arte 
di selebrá mester ta den sin- 
tonia ku e akshon di e Spiritu. 
Únikamente asin’aki e lo ta li- 
brá di suphetivismo, ku ta re- 
sultado di e bentaha di e sen- 
sibilidatnan individual, i di kul- 
turalismo, ku ta inkorporas- 
honnan sin kriterio di elemen- 
tonan kultural, ku no tin nada 


di aber ku un proseso korek- 
to di inkulturashon». 
Di igual moda, e Obispu 
di Roma ta enfatisá den ku « 
nos lo por bisa ku ta eksistí 
diferente modelo” na e ora di 
selebrá i aportá loke ta kon- 
siderá komo «un posibel lista 
di aktitutnan ku, aunke opues- 
to, karakterisá na e presiden- 
sia di forma en bèrdat inade- 
kuá: rigides oustero òf 
kreatividat eksagerá; kon- 
templashon spiritual òf funsh- 


onalismo práktiko; hansha rápi- 
do òf tardansa asentuá; 
deskuido òf refinamentu ekse- 
sivo; afabilidat abundante òf 
indiferensia severo». 
«Mi ta kere ku e inkompat- 
ibilidat di e modelonan akí tin 
rais komun: un personalismo 
eksagerá den e estilo di sele- 
brashon ku, den okashonnan, 
ta ekspresá un manía malu di 
protagonismo disimulá. Esaki 
hopi biaha ta mas evidente ora 
nos selebrashonnan ta ser trans- 


Klavenan di e Karta Apostóliko di Francisco 
“Desiderio Desideravi” tokante formashon litúrgiko 


Di dos i último parti 


Kambio di Dios pa siensia 


Awe nos ta biba un dje momentonan difísil, pa lo sutil ku 
nan ta 
Pa hopi di nos awe nos Dios ta “desaroyo”. 
Pa hopi di nos awe nos Dios ta “konsumismo”. 
Pa hopi di nos awe nos Dios ta “siensia”. 
No tin mihó manera di mata fe di nos hóbennan ku bisa 
nan ku “nos ta papia den nòmber di siensia”. Si ta siensia 
a bisa esaki, no ta diskutí. Awe fe no ta tantu kere den Evan- 
gelio, sino kere “den siensia”. 
Puntra tantu hóben ku ta drenta Universidat i skucha kuantu 
ko’i kèns, pero basta ku nos bisa nan den “nòmber di sien- 
sia” p’asina kuna fe de boutismo bini abou. Nos ta papia 
kontra tur lo “sagrado”i nos ta terminá “sakralisando” 
teorianan òf pensamentunan propio ku nos ta yama “sien- 
sia”. 
Bossuet tabatin rason ora el a bisa: “Tur kos ta Dios 
ménos Dios mes.” Nos a kombertí progreso, desaroyo, 
plaka, bienestar, plaser di sèks i plaser di turismo den “dios” 
Awe ta sobra nos “diosnan” i nos ta lubidando riba “Dios”. 
Ta resultá kurioso, di un banda ku nos ta sede den nenga 
“Dios” i di otro banda, nos ta pasa e kreando “diosnan”. 
Un persona ta komprondé algu? Ami sí. Ku nos no por biba 
sin Dios, komo ku e berdadero Dios ta kompliká nos bida, 
nos ta preferá di inventá nos “diosnan inútil”. 


Orashon di esposonan 


Duna nos Señor, ilushon pa mira nos futuro ku alegria. 
Duna nos Señor, ilushon pa soña ku nos yunan. 
Duna nos Señor, ilushon pa nos dos yega leu huntu. 
Duna nos Señor, fe pa ku nos un ta krea e otro. 
Duna nos Señor, fe p’asina nos dos ta krea nos yunan. 
Duna nos Señor, fe p’asina ku nos dos ta krea den Abo. 
Duna nos Señor, speransa di un pa e otro. 
Duna nos Señor, speransa den kada un di nos yunan. 
Duna nos Señor, speransa den nos pruebanan i difikultatnan. 
Duna nos Señor, speransa di ku mañan nos lo ta mihó. 
Duna nos Señor, speransa di ku nos lo ta mas fuerte ku nos problemanan. 
Duna nos Señor, speransa ora nos mester pasa dor di eskases ekonómiko. 
Duna nos Señor, komprenshon di esun ku e otro. 
Duna nos Señor, komprenshon ku e debilidatnan di kada un. 
Duna nos Señor, komprenshon ku rebeldia di nos yunan. 
Duna nos Señor, komprenshon den nos momentonan di konflikto. 
Duna nos Señor, komprenshon e otro ta faya ku nos. 
Duna nos Señor, komprenshon ora algu no ta kana bon. 
Duna nos Señor, amor sinsero di un pa e otro. 
Duna nos Señor, amor profundo pa nos mayornan. 
Duna nos Señor, amor kresiente pa nos yunan. 
Duna nos Señor, amor ora nos ta sinti kansansio di otro. 
Duna nos Señor, amor ku tur esnan ku ta bishitá nos kas. 
Duna nos Señor, amor ku e bisiñanan rondó di nos. 
Duna nos Señor, amor ku esnan ku ta biba sin amor. 
Duna nos Señor, e grasia di sa na pordoná nos kada dia. 
Duna nos Señor, e grasia di laga nos pordoná. 
Duna nos Señor, e grasia di no warda resentimentu. 
Duna nos Señor, e grasia di rekonosé no erornan. 
Duna nos Señor, e grasia di lubidá heridanan di pasado. 
Duna nos Señor, e grasia di aseptá nos apesar di nos fayonan. 
Duna nos Señor, e grasia di bira bieu huntu. 
Duna nos Señor, e grasia di ku nos amor sea ekspreshon di Bo amor. 
Abo ku a bendishoná nos union, sea nos kompañero di kaminda. 
Ku huntu, Bo ta yuda nos na ser fiel na nos mes i fiel na Bo amor. 


Clemente Sobrado cp. 


mití via internèt, kos ku no sem- 
per ta oportuno i riba kua nos 
mester reflekshoná», e Pontífise 
a bisa. 
Konklushon 
Pa konkluí e Karta Apostó- 
liko akí, Papa Francisco ta in- 
sistí den ku «simplemente e 
tabata ke ofresé algun refleks- 
hon ku en bèrdat no ta agotá e 
inmenso tesoro di e selebras- 
hon di e santu misterionan». 
Pa konfirmá loke a ser ako- 
rdá den en Konsilio, ku ta parse 
di ta un di e fundamentunan di e 
pontifikado di Francisco, e ta 
afirmá ku «nos no por bai bèk 
na e forma ritual akí di e Tatan- 
an Konsiliar, cum Petro i sub 
Petro, ku a sinti e nesesidat di 
reforma, aprobando, bou di guia 
di e Spiritu i segun su konsien- 
sia di pastornan, e prinsipionan 
di kua e reforma a nase. E san- 
tu Pontífisenan Pablo VI i Huan 
Pablo II, na ora di aprobá e 
bukinan litúrgiko reformá ex 
decreto Sacrosancti Œcumenici 
Concilii Vaticani II, a garantisá 
e fidelidat di e reforma na e 
Konsilio. Ta pesei mi a skirbi 
Traditionis custodes, p’asina ku 
Iglesia por elevá, den variedat 


di lenganan, un orashon úni- 
ko i idéntiko kapas pa ek- 
spresá su unidat. E unidat akí 
ku, manera ya mi a skirbi, mi 
ta pretendé di mira resta- 
blesé den henter Iglesia di 
Rito Romano». 
Por último, Papa Fran- 
cisco ta konkluí hasiendo un 
yamamentu na «bandoná 
polémikanan pa huntu 
skucha loke Spiritu ta bisa 
Iglesia, mantené nos na e 
komunion, i pa nos sigui 
asombrando nos pa e beye- 
sa di Liturgia». 
Ta parse ku, ku e Karta 
Apostóliko akí e Tata santu 
ta persistí den su idea di 
unifiká e pueblo di Dios bou 
di e mesun forma litúrgiko. 
Apesar di tur kos, pa awor 
e úniko restrikshonnan i pro- 
hibishonnan ku ta yega 
Roma ta dirigí na anulá es- 
nan ku ta preferá e ritonan 
tradishonal. En kambio, es- 
nan ku ta empeñá den de- 
sakralisá Santa Misa i hasi di 
e sakramento akí un evento 
sosial òf ideológiko, no ta ris- 
ibí korekshonnan di e Kuria 
romano. 

ARUBA 
HULANDA 


HULANDA – Polis ta 
sospechá un hòmber di 41 
aña di Kerkrade di a mata 
su pareha di 34 aña. A haña 
e muhé djaluna morto den 
un kas na Pieter de Hoogh- 
straat na Kerkrade i segun 
Polis el a muri dor di un 
krímen. 
Djis despues ku Polis a 
haña e muhé morto, a de- 
tené su pareha. 
Djamars a interogá e so- 
spechoso. Tambe a hasi in- 


Muhé víktima di krímen 
vestigashon forénsiko den e 
kas i a tene investigashon di 
bisiña. 
Primeramente Polis no 
ke a bisa kiko ta e relashon 
entre e sospechoso i e vík- 
tima. Pero djamars anochi 
Polis a rekonosé ku e sos- 
pechoso ta kasá di e vík- 
tima. 
Segun bisiñanan, e pare- 
ha lo tin dos yu yòn, pero 
tokante esaki, e bosero di 
Polis no ke bisa nada. 


HULANDA – E kan- 
tidat di kaso konfirmá di 
Sifra di Corona ta sigui baha 


e vírus di Corona ta sigui 
baha. E siman ku a pasa a 
konfirmá 7719 kaso regi- 
strá na RIVM. Esaki ta un 
redukshon di 37 porshento 
kompará ku e siman ante- 
rior, tempu ku ainda a kon- 
firmá 12.311 kaso. 
Tambe riba otro parti e 
sifranan ta sigui baha. Asi- 
na ménos hende ta notifiká 
via di e radar di infekshon 
di keho di Corona, e kanti- 
dat di kaso di Corona den 
hospital ta sigui baha. 
For di midimentu ta 


parse ku e vírus ta ménos 
aktivo. Den e promé mitar 
di siman 44, di 31 di òkto- 
ber pa 2 di novèmber, e pro 
medio a baha ku 26 por- 
shento. 
“Bo por bisa ku e ola 
di fin aña a terminá,” un 
bosero di RIVM a bisa. Ta 
mirando e redukshon ya for 
di un tempu. Tur sifra ku ta 
baha ta bunita señal. 


HULANDA – Polis a 
detené mayornan di un 
beibi for di Beuningen. 
Djamars siman pasá e 
hiba e mucha ku leshon- 
nan serio na un hospital 
na Nijmegen kende a 


Mayornan detené 
pa morto di beibi 


muri un dia despues. 
Ta sospecha e mayor- 
nan di embolbimentu di 
morto di e mucha, asina 
Polis ta informá. Djamars 
a arestá nan. 
Kiko ta ròl di e ma- 


yornan ku a kondusí na 
morto di e beibi, ainda 
Polis no ke bisa 
. Tampoko Polis no ke 
duna mas informashon 
tokante e identidat di e 
mayornan. 


HULANDA – Kunuke- 
ronan na Brabant ta haña 
un medio nobo den man pa 
evitá kriminalnan di dro- 
ga for di nan depósitonan 
bashí. For di awor nan por 
disponé di un modelo di 
kontrakt di hür spesial. 
E idea ta ku ta spanta e 
kriminalnan di droga ku 


esaki. 
E konsekuensianan pa 
un kunukero momentu ku 
deskubrí 
un 
laboratorio 
di droga serka nan, por ta 
grandi, ounke ku e kunuke- 
ro no sa di e laboratorio. Sí 
komo kunukero bo no pen- 
sa muchu i sin mas hür es- 
pasio kaminda ta tuma lugá 


kosnan straño, e ora ei bo 
ta kore e rísiko di keda per- 
siguí i ta sera bo empresa, 
un bosero di e organisashon 
di kunukero, ZLTO, a bisa 
Omroep Brabant. E muni- 
sipionan di Brabant, Mei- 
erijstad, Boekel i Bernheze, 
awor a sera un kombenio 
ku Polis, Ministerio Pú- 


bliko i ZLTO. Un modelo 
di kontrakt di hür ku èkstra 
stipulashonnan ta parti di e 
afsprak. Asina e kunukero 
mester chèk e base di un 
hürdó i no por paga hür 
kèsh. Tambe e kunukero 
semper mester tin akseso na 
e espasio i ku foto mester 
por laga mira ku e ta kon- 


trolá e espasio kuater biá pa 
aña. E kunukero ta obligá 
tambe pa notifiká si algu 
ta bai robes. Segun e af- 
sprak, kunukeronan ku usa 
un kontrakt asina, tin mé- 
nos chèns pa keda persiguí 
penalmente sí tòg deskubrí 
un laboratorio di droga riba 
nan tereno. 


Mas protekshon pa kunukero kontra 
kriminal di droga 

ORANJESTAD -- Un 
aña a pasa desde cu mi a 
drenta como parlamentario 
nobo den e organo di mas 
halto. Pero e ta simplemente 
increibel e nivel di politica 
barata y peligroso cu ta 
wordo hunga pa oposicion. 
Specialmente pa sr. Miguel 
Mansur, cu a drenta politica 
supuestamente pa desplega 
un politica nobo. Su polit- 
ica ta encera varios punto 
cu mi lo trata na compila 
pa asina hende por habri 
nan wowo y compronde cu 
Miguel Mansur su vision ta 
uno devastador pa Aruba; 
• 
Miguel Mansur kier 
kita cientos di ambtenaar- 
nan for di trabao. Sin pense 
dos biaha esey ta su solu- 
cion segun su mes boca. 
Kiermen, e ta papia di go- 
bierno su medidanan y su 
vision ta pa kita cientos di 
ambtenaar. Tremendo idea 
sr.Mansur! Esaki apesar cu 


personeels kosten di gobi- 
erno ta bao CAFT su reco- 
mendacion. 
• 
Miguel Mansur a 
grita, perde control y insul- 
ta aña pasa durante di trata- 
mento di presupuesto 2022 
cu mester kita tur overtime 
di KPA. Esey ta e solucion? 
Kiermen pone na peliger 
e seguridad di pueblo, e 
siguridad di e negoshinan, 
perhudica famianan di nos 
miembronan di KPA, per- 
hudica nos turismo y ordo 
publico? Esey ta bo vision? 
• 
Miguel Mansur ta 
pone presion pa gobierno 
cumpli cu TUR recomen- 
dacion di CAFT, y despues 
ta puntra si lo bay inverti 
den RWZI? Ta kico bo no 
a compronde Miguel? Bo 
no sa cu CAFT kier kita tur 
inversion di RWZI? Bo ta 
lesa si prome cu bo ta papia 
of bo no ta compronde nada 
di loke bo ta lesa? Tambe 


e sa masha bon cu awor 
WEB lo bay ta encarga cu 
e inversion aki di RWZI. 
• 
Miguel Mansur kier 
pa nos cay directamente 
bao Hulanda manera Bo- 
neiro! Segun Miguel e ora 
ey Aruba no lo tin ningun 
problema mas. Miguel bo 
a wak kico ta pasando na 
Boneiro? 
Bonerianonan 
a cay den pobresa na nan 
mes pais. Bonerianonan 
ya no por cumpra un cas 
of tereno. Bonerianonan ta 
perdiendo nan negoshinan, 
terenonan, y hulandesnan 


ta bezig ta tuma over tur 
cos. Hulanda no ta preo- 
cupa cu Bonerianonan mes. 
Hasta tin un lucha y move- 
cion grandi pa kibra e acu- 
erdo aki bek cu Hulanda! 
Ta esaki ta e solucion y vi- 
sion di Miguel pa Aruba? 
• 
Miguel no tabata 
kier pa gobierno a paga e 
5% na ambtenaarnan y e 
7.6% na 2023. Kiermeen 
no solamente e lo kita cien- 
tos di ambtenaar for di tra- 
bao, pero tambe e lo man- 
tene e inkorting di 12.6% si 
e yega den gobierno! Amb- 
tenaarnan ojo! 
• 
Miguel ta apoya 
y pusha violentamente pa 
nos pais haya un aanwijz- 
ing cueste loke cueste, si 
ta hustifica of no! Esaki ta 
e actitud anti-rubiano cu 
Miguel tin. 
• 
Miguel den su vi- 
sion di locura a core cu su 
mesun miembronan di par- 


tido di mas importante. Nos 
tur por a lesa y scucha nan 
opinion di Miguel. 
Di mesun forma bo kier 
maneha pais Aruba? 
• 
Miguel no a biba aki 
na Aruba. Esey ta refleha 
den loke e kier haci contra 
pueblo. Maneha un negoshi 
no ta igual cu maneha un 
pais. Un pais ta un pueblo 
Miguel, hende bibo, y ta 
consisti di Arubianonan 
humilde. Mirando tur e 
puntonan aki cu Miguel 
a bringa pe publicamente 
cualkier hende por com- 
pronde cu Miguel no tin 
pueblo di Aruba na pecho y 
mucho menos tin un vision 
pa e avanse di nos pais. Si 
pueblo desea mas informa- 
cion di e articulo aki, con- 
tact mi na tel: 528-4639 of 
email mi na: marco.ber- 
lis@parlamento.aw / Bo 
parlamentario y sirbidor di 
pueblo na bo ordo semper! 


Parlamentario Marco Berlis (MEP): 
Miguel Mansur su vision apocaliptico 
pa Aruba 


ORANJESTAD -- Par- 
tido MEP ta un partido 
grandi cu mientras cu su 
gobernantenan ta trahando 
incansabel pa surpasa tur 
reto, directiva di MEP ta 
super activo preparando pa 


campaña 2025. 
Algo masha normal pa 
un partido structura unda 
tur comisionan ta traha pa 
prepara nos candidatonan 
actual, busca nobo y tene 
contacto cu nos miembro- 


nan. 
Comishon di congreso 
a escohe e aña aki pa hasi 
algo diferente mirando cu 
pa 2 aña no por a hasi niun 
actividad na Cede di MEP a 
combina esaki hunto cu un 


actividad y alaves a recauda 
fondo exitosamente. E ac- 
tividad aki a hiba e nomber 
un Aruba Stabiel cu MEP 
cu ta e meta di Partido MEP 
pa un Aruba stabiel despues 
di diferente crisis cu a en- 
frenta. 
Fundacion 
formacion 
politico Nelson Oduber ta 
organisando su di 2 activi- 
dad pa aña 2022 bou di su 
presidente Michella Steen- 
voorde Lacle y su directiva. 
Fundacion 
femenino 
Grace cu su presidente 
nobo Fabiola Maduro y su 
directiva tambe ta den full 
swing organisando activi- 
dad nan prome cu aña sera. 
HOT (hubentud orguyo- 


so talentoso) tambe a habri 
inscripcion pa nan miem- 
bro y dirictiva. 
Despues di 2 rifa suma- 
mente exitoso den 2022 
MEP ta inverti den su cede 
unda pronto lo tin diferente 
‘Ban Topa cu MEP’. Par- 
tido MEP semper a recauda 
fondo danki na su miem- 
bronan y pueblo di Aruba, 
nada manera otronan cu a 
bende tereno pa campaña, 
y ta lanta di dia pa anochi 
djies pa sinta den un stoel 
di Parlamento. 
Na e partidonan y nan 
media preferi keda pen- 
diente paso apenas nos a 
cuminsa. 


Partidonan y nan media a bira nervioso pa un actividad y congreso di mep 
Un Aruba #stabielcumep 

ORANJESTAD - Dia- 
sabra Aruba henter tabata 
victima di e di cinco black- 
out den apenas cinco luna. 
E situacion aki a conduci na 
un situacion inacceptabel, 
pa cual Prome Minister Ev- 
elyn Wever - Croes a yama 
un reunion urgente con- 
huntamente cu Minister en- 
carga cu Energia Glenbert 
Croes, WEB, Elmar y Utili- 
ties Aruba y nan voorzit- 
ters. Durante e reunion cada 
compania a duna splicacion 
di e incidentenan y a haci 
palabracion pa percura cu 
comunidad ta ricibi e servi- 
cio debido. 
Prome Minister Wever 
- Croes a splica cu WEB 
actualmente 
ta 
pasando 
den un periodo di transi- 
cion. Den cuadro di esaki ta 


cambiando di ekipo bieu pa 
ekipo nobo cual ta encera 
un di e proyectonan mas 
grandi cu WEB a yega di 
atende cu ne. Di parti di 
Gobierno ta compronde cu 
esaki ta bin cu algun riesgo, 
sinembargo cinco black out 
den cinco luna di tempo 
ta algo cu tin cu atende cu 
ne. Durante di e reunion a 
trata ki plan tin na luga pa 
evita cu durante resto di 
e periodo di transicion lo 
sigui tin eventualidadnan y 
black out. Mester percura 
pa e black out nan aki no 
tuma luga mas, pasobra e 
ta afecta comercio, turismo 
y ciudadanonan. 
Director di Utilities Aru- 
ba Anthony Rojer 
Sr. Rojer a expresa cu e 
tema di e reunion tabata uno 


serio den cual a delibera e 
ultimo incidentenan y ex- 
plora solucionnan pa evita 
cu tin ripitacion. ‘Nos lo 
sigui cu miras pa futuro pa 
cumpli cu e metanan di e 
“energy policy y energy se- 
curity” cu ta nos prioridad 
aki na Aruba.’ 
Director di WEB Alfre- 
do Koolman 
Sr. Koolman a comparti 
e perspectiva di WEB y a 
provee splicacion di kico 
ta bay haci siguientemente 
pa evita e situacion di dife- 
rente black out. ‘E tabata un 
bon reunion, riba nivel den 
forma cu ta haya solucion 
pa nos Pais.’ 
Director di ElmarAntho- 
ny Irausquin Sr. Irausquin 
a elabora riba e diferente 
incidentenan 
cu 
tabatin 


despues di e black out, cu 
Elmar a atende cu ne, a 
trata plannan pa den futuro 
y kico lo bay haci proxi- 
mamente pa loke ta trata e 
maneho di energia sosteni- 
bel di Gobierno. ‘E reunion 
a bay bon y awo ta keda na 
nos como compania estatal 
pa sigui brinda e servicio cu 
comunidad ta spera.’ 


Minister di Labor, Ener- 
gia y Integracion Glenbert 
Croes 
Minister Croes durante 
e reunion a enfatisa cu e 
situacion ta inacceptabel 
den e mundo moderno di 
awendia, na un pais unda 
cu a inverti tanto placa y 
cu e nivel di profesionalnan 
cu tin na WEB. E situacion 
di 5 blackout den 5 luna no 
por sigui y esey ta e instruc- 
cion cu Gobierno a duna na 


e empresanan di utilidad. 
Ademas como Minister en- 
carga cu energia, Minister 
Croes a haci peticion pa un 
investigacion independien- 
te tuma lugar den nomber di 
Gobierno di Aruba, pa veri- 
fica kico a pasa y pa wak 
si ta tumando e accionnan 
necesario pa impedi e black 
out nan di tuma luga. 
Por ultimo, Prome Min- 
ister Wever - Croes a bisa 
cu durante di e reunion a 
atende varios otro tema cu 
ta importante pa aclaria den 
e trayecto aki, entre otro e 
metanan cu Gobierno tin pa 
por cumpli cu e transicion 
pa energia mas sostenibel, 
mas limpi, y mas confiabel. 
Cu lo conduci na prijsnan 
di awa y coriente mas abou 
y cu ta cumpli cu e palabra- 
cionnan haci internacional- 
mente riba e tereno aki. 


Premier Evelyn Wever - Croes: 
Reunion cu companianan di utilidad pa situacion 
inacceptabel di black out frecuente 

K R A L E N D I J K - 
-T’asina ku Bonaire Stars 
Foundation e aña aki ta 
selebrando su di 17 aña, di 
kua relashoná ku esaki nan 
a organisá e torneo Kopa 
Stars 2022 patrosina pa Fla- 
mingo TV komo e spònser 
mayó, esaki na Amas Ball- 
park pa Tera Kòrá. 
Nan ta sumamente kon- 
tentu ku nan tabatin 18 eki- 
po ku a partisipá i kompetí 
den e torneo aki, di kua 5 
kategoria. 
Tabatin entre 200 pa 250 
mucha ku tabata den e tor- 
neo, unda nan a haña opor- 
tunidat di praktiká i hunga e 
deporte di beisbòl. 
Djadumingu último nan 
tabatin e final di kua tabatin 
final U16, tabatin final di 
U10 i final di U12. 
Di e tres finalnan ei dos 
a kaba pa “walkout”, ke 
men ku dos di e ekiponan a 
ser lagá den tereno. 
Unu tabata ku tremendo 
homerun ku ta e kategoria 
di “senior league” ku ta 
U16, tambe Wolf Pack na 


Eksitoso torneo beisbòl pa mucha 
Selebrando 17 aña Bonaire Stars Foundation 


final den U12 a bai ku e vik- 
toria, tambe ku un “walkout 
hit”, tambe ku un tremendo 
wega. 
Por a mira ku durante e 
simannan di e kampionato 
ku a kuminsá 1 di òktober i 
ku a klousurá djadumingu, 
ku e nivel di e muchanan 
a subi i sigui subi te ku e 
tabata bisto djadumingu úl- 
timo den e gran final. 
Wolf Pack i tambe Stars 
Foundation a uni e ka- 
besnan huntu den e sentido 
pa beisbòl keda drai henter 
aña. 
Anto mas e beisbòl drai, 
mas e muchanan ta haña 
oportunidat pa sigui desa- 
royá. 
Algu tambe ku ta suma- 
mente bunita pa mira tabata 
e muchanan di U9, U10, 
ku ta entre e edatnan di 6 
aña pa 10 aña, kon nan ta- 
bata hunga un beisbòl total- 
mente fabuloso. 
Hugadanan di rutina ta 
wòrdu saká. 
Nan tabata hunga we- 
ganan di 1 ora i 15 minüt, 


nan tabata hunga entre 4 pa 
5 inen. 
Hopi bunita pa mira un 
beisbòl di e nivel ei. 
Tambe Cheo a probechá 
dje oportunidat pa yama 
danki tambe na e spònser 
mayó ku ta Flamingo TV, 
pero tambe na tur mayor- 
nan ku a apoyá nan yunan 
durante e torneo aki, di kua 
nan a sòru di bai fèlt pa un 
suporte moral ku ta suma- 
mente importante den tur 
kategoria. 
Por a mira hopi mayor 
ku tambe ta MPV, pasobra 
nan tabata tei wega den 
wega tur afó, nan tabata tei 
pa mira i apoyá nan i mira 
tambe kiko nan yunan ta 
bezig kuné. 
Na final di e torneo taba- 
tin tambe, bastante premio 
ku a keda repartí i entregá 
na e muchanan ku a destaká 
i tambe e timnan. 
Tambe Cheo a bisa ku e 
ke aksentuá ku riba tur esei- 
nan, tabatin un parti masha 
masha bunita ku ta e parti 
ku sra. Ivy Anthony, kende 


tabata un di e mayornan ku 
durante e 17 aña di Stars, 
a sa di t’ei konstantemente 
komo un Mama ku no ta- 
batin yu ku direktamente ta 
hunga beisbòl, pero manera 
Madrasa e la sa di tei sèm- 
per pa tur mucha den e or- 
ganisashon. 
Djadumingu último dan- 
ki na Dios e tabata tei loke 
ta na su lugá tambe, ku na 
bida bo ta duné su homena- 
he ku e meresé, I rekonosé 
tur e lokualnan ku e la hasi 
pa e muchanan aki na Bo- 
neiru den e ramo di beisbòl. 


Finalmente Cheo a yama 
un danki tambe na boso sir- 
bidor Ibi Piar ku manera 
sèmper segun Cheo a bisa, 
e tabata tei presente pa de- 
porte. 
Mas aleu Cheo a bisa 
ku e ta kontentu tambe ku 
boso sirbidor Ibi Piar, ta- 
bata presente tambe na fèlt 
djadumingu último, pa saka 
potrèt i hasi e partinan di 
entrevista, papia ku e or- 
ganisadónan pa haña mas 
i mas informashon pa in- 
formá komunidat manera 
sèmper e la sa di hasi. 

KRALENDIJK--Awe 
nos ta duna publisidat na e 
resultadonan di beisbòl tor- 
neo di Stars Foundation. 
Den final di U9 Mets a 
gana di Stars ku skor di 13- 
7. 
Kategoria U6 Braves a 
gana di Angels ku skor di 
12-5. 
U10 Padres a gana Reds 
7-6. 
U12 Red Sox a gana Ti- 
gers 13-12. 
U16 Tigsre a gana Mar- 
lins 7-5. 
Homerun derby. 
Isaac Tavares kampion 
U9. 
Beau Hilgers kampion 
U10. 
Angerson 
Bernabela 


Resultado torneo beisbòl Stars 


kampion U12. 
Joshua Cuevas kampion 
U16. 


Kampion bate. 
Jonathan Peliker kam- 
pion U6. 
Jenley Zabala kampion 
U9. 
Djayden Mercera kam- 
pion U10. 
Leobiel Melaan kam- 
pion U12. 
Joshua Cuevas kampion 
U6. 
Mihó Picher. 
Rutarly Mercera U10. 
Ramse Werleman U12. 
Aniengelo Ramses. 
Pabien na e ganadornan, 
kada un den nan kategoria. 


KRALENDIJK--E 
siman aki kuminsando 
djaluna último, e we- 
ganan di biliart bálido 
pa kampionato bola-8 a 
wanta un ratu, esaki pa 
duna oportunidat i es- 
pasio pa e weganan di 
“ranking” e siman aki. 
Resultado 
ranking 
djaluna. 
Joshua Winklaar – 
Marc Abdul 7-4. 


Wega ranking 
biliart 
Bertje Winklaar – 
Daniel Millan 7-5. 
Marvin Abdul – Da- 
vid Zhen 7-5. 
Jurdison Josephia – 
Gorge Saridjan 7-3. 
Zarquion 
Statie 
– 
Charles Janzen 7-0. 
GabriëlAlberto 
– 
Janiro Chatlein 7-5. 
Vladimir Mercera – 
Panfilo Mercera 7-4. 

SABA-STATIA 
-- 
Djabièrnè 4 di novèmber 
Ministerio di Edukashon, 
Kultura i Siensia pa region 
Karibense, University of 
St. Martin (USM) i Univer- 
sity of the Virgin Islands 
(UVI), di manera festivo 
a firma un memorandum 
di entendimentu pa for- 
mashon di dosente pa Saba 
i St. Eustatius. Ku esaki e 
tres institutonan a konfirmá 
nan kolaborashon pa ofresé 
‘Bachelor of Education 
BAE’, na Saba i St. Eusta- 
tius. 
E programa di for- 
mashon na nivel di bache- 
lor ta prepará studiante 
pa e fishi di dosente den 
edukashon primario. USM 
lo ofresé e estudio reko- 
nosé 
internashonalmente 
den kolaborashon ku UVI. 
USM a risibí e enkargo di 
Ministerio di Edukashon, 
Kultura i Siensia, OCW, pa 
ofresé e estudio na asisten- 
tenan den edukashon na 


Memorandum di entendimentu pa estudio di dosente 


Saba i St. Eustatius. 
Ku esaki OCW ta proveé 
den e nesesidat riba e isla- 
nan pa dosentenan eduká 
lokalmente den edukashon 
primario. 
E tarea ta resultado di 
e asina yama ‘Samenwerk- 
ingsprotocol op lerareno- 
pleidingen in het Caribisch 
deel van het Koninkrijk der 
Nederlanden te stimuleren 
2019-2025’. 
Durante e konsulta di 
kuater pais na 2019, e 
kuater ministernan di edu- 
kashon di St. Maarten, 
Aruba, Kòrsou i Hulanda, a 
firma e akuerdo akí. 
Ku un komunidat ku ta 
papia prinsipalmente ingles 
i ku ingles komo idioma 
di instrukshon na skol, un 
programa di formashon na 
ingles ta nesesario. USM 
ya pa 20 aña kaba ta ofresé 
e programa akí. Ademas 
USM a desaroyá i ofresé 
kursonan relevante, mane- 
ra historia i kultura di St. 


Maarten, un kurso obliga- 
torio pa tur studiante di 
universidat. 
Huntu ku e direktiva- 
nan di skol i ekspertonan 
lokal di Saba i St. Eusta- 
tius, e fakultat di USM lo 
desaroyá un kurso di his- 
toria i kultura di kada isla. 
Esaki ta bira un materia 
obligatorio pa e programa 


di formashon. Dieskuater 
asistente den edukashon ta 
inskribí pa inisiá e estudio 
na yanüari 2023. 
Siguiendo e protokòl 
di 2019, USM, huntu ku 
universidatnan den region, 
a 
partisipá 
aktivamente 
den lanta e kolaborashon 
Kibrahacha, ku e meta pa 
huntu eduká i profesho- 


nalisá na Aruba, Boneiru i 
Kòrsou. Partnernan lokal 
ta spera ku e memoran- 
dum di entendimentu ku a 
firma djabièrnè, lo fortalesé 
e relashonnan den Reino i 
institutonan di enseñansa i 
direktivanan di skol i trese 
mas union den e desaroyo 
di edukashon den siglo 21 
den region karibense. 


ST. MAARTEN – E ká- 
mara di integridat a proveé 
seshonnan di informashon 
tokante integridat na trabou 
pa staf i maneho di e mini- 
sterio di VROMI, for di 26 
pa 28 di òktober. 
E seshonnan tabata riba 
petishon di ministerio di 
VROMI, ku e meta pa dis- 
kutí e importansia di inte- 


Seshon riba integridat na trabou 


gridat. 
Informashon tokante e 
tarea i aktividatnan di e ká- 
mara di integridat, tambe e 
benefisionan di integridat, 
e tipo di asuntu di integri- 
dat ku por sosodé i kon por 
promové integridat i man- 
tené den VROMI, tabata 
inkluí den e seshonnan. 
E seshonnan tabata pre- 


sentá pa e staf di e kámara 
di integridat, Gabi Fuchs i 
Amanda Browne. 
Pa promové diskushon- 
nan interaktivo, a introdusí 
kasonan di ehèmpel na e 
partisipantenan. 
A duna e partisipantenan 
e oportunidat pa kompartí 
nan perspektiva, ku lo mes- 
ter kondusí na diskushon- 


nan interaktivo. 
E kasonan di ehèmpel 
lo proveé e partisipantenan 
tambe ku e oportunidat pa 
pone e informashon op- 
tené den uso. Algun di e 
tópikonan ku a bin na dis- 
kushon durante e kasonan 
di ehèmpel ta inkluí kom- 
partí informashon, uso di 
rekursonan organisashonal 


, servisio na kliente i regalo. 
Dia 2 di novèmber e par- 
tisipantenan a risibí serti- 
fikado di partisipashon i 
gradisimentu di e minister 
pa nan partisipashon. 
E kámara di integridat ta 
orguyoso di por tabatin un 
parti den e reforsamentu di 
integridat na trabou. 

Wednesday, November 9th - 2022 


Time: 7:00 pm - 9:00 pm 
Location: Pasture Piece – L.B. Scott Road # 105 – Sint Maarten 


The Prince Bernhard Culture Fund 
Caribbean Region is honored to invite 
you for the awarding of PBCCG Culture 
Prize on Sint Maarten. 


Eli Deli Cafe B.V. 


ta buska 
2 banketbakker 
-Niveau: MBO, 40 ora pa siman 
-Idioma: spaño, ingles i papiamentu. 
-Min 3 aña di eksperensia, edat min 25 - max 35. 


pa mas info yama tel. 795 4709 


Konsekuensia di yobida fuerte 

KRALENDIJK -- STI- 
NAPA ta hopi preokupá ku 
e impakto ku e inundashon 
tin riba salú i bienestar di 
hende. Pa e último siman- 
nan Boneiru a risibí un kan- 


tidat enorme di áwaseru. 
Esaki ta trese kuné situa- 
shon molestioso manera 
por a mira. 
STINAPA, komo e or- 
ganisashon 
enkargá 
ku 


maneho di e parke marino 
i Parke Nashonal Washing- 
ton-Slagbaai, no ta envolví 
ni responsabel pa maneho 
di infrastruktura di kaya òf 
mantenshon na Boneiru. 


Tampoko no a blòkia nin- 
gun salida di awa pa laman. 
E kantidat di awa ku a 
kai djaluna anochi ta mas 
ku e sistemanan ku tin na 
momentu aki por dil kuné. 


P’esei ta hopi importante 
pa Boneiru tin un plan di 
maneho duradero i tambe 
di mantenshon pa prevení 
molèster den futuro. 


Impakto inundashon riba salú 
di hende 


